CELEX: 62011CA0218
Language: da
Date: 2012-10-18 00:00:00
Title: Sag C-218/11: Domstolens dom (Syvende Afdeling) af 18. oktober 2012 — Észak-dunántúli Környezetvédelmi és Vízügyi Igazgatóság (Édukövízig) og Hochtief Solutions AG Magyarországi Fióktelepe, tidligere Hochtief Construction AG Magyarországi Fióktelepe mod Közbeszerzések Tanácsa Közbeszerzési Döntőbizottság (anmodning om præjudiciel afgørelse fra Fővárosi Ítélőtábla — Ungarn) (Direktiv 2004/18/EF — offentlige vareindkøbskontrakter, offentlige tjenesteydelseskontrakter og offentlige bygge- og anlægskontrakter — artikel 44, stk. 2, og artikel 47, stk. 1, litra b), stk. 2 og 5 — ansøgere eller tilbudsgiveres økonomiske og finansielle formåen — minimumskriterium for egnethed fastlagt på grundlag af en eneste oplysning i balancen — regnskabsmæssig oplysning, som kan være påvirket af forskelle mellem de nationale lovgivninger vedrørende årsregnskaber for selskaber)

8.12.2012   
            
            
               DA
            
            
               Den Europæiske Unions Tidende
            
            
               C 379/8
            
         Domstolens dom (Syvende Afdeling) af 18. oktober 2012 — Észak-dunántúli Környezetvédelmi és Vízügyi Igazgatóság (Édukövízig) og Hochtief Solutions AG Magyarországi Fióktelepe, tidligere Hochtief Construction AG Magyarországi Fióktelepe mod Közbeszerzések Tanácsa Közbeszerzési Döntőbizottság (anmodning om præjudiciel afgørelse fra Fővárosi Ítélőtábla — Ungarn)
   (Sag C-218/11) (1)
   
   (Direktiv 2004/18/EF - offentlige vareindkøbskontrakter, offentlige tjenesteydelseskontrakter og offentlige bygge- og anlægskontrakter - artikel 44, stk. 2, og artikel 47, stk. 1, litra b), stk. 2 og 5 - ansøgere eller tilbudsgiveres økonomiske og finansielle formåen - minimumskriterium for egnethed fastlagt på grundlag af en eneste oplysning i balancen - regnskabsmæssig oplysning, som kan være påvirket af forskelle mellem de nationale lovgivninger vedrørende årsregnskaber for selskaber)
   2012/C 379/13
   Processprog: ungarsk
   
      Den forelæggende ret
   
   Fővárosi Ítélőtábla
   
      Parter i hovedsagen
   
   
      Sagsøgere: Észak-dunántúli Környezetvédelmi és Vízügyi Igazgatóság (Édukövízig) og Hochtief Solutions AG Magyarországi Fióktelepe, tidligere Hochtief Construction AG Magyarországi Fióktelepe Eszak
   
      Sagsøgt: Közbeszerzések Tanácsa Közbeszerzési Döntőbizottság
   
      Procesdeltagere: Vegyépszer Építő és Szerelő Zrt, MÁVÉPCELL Kft
   
      Sagens genstand
   
   Anmodning om præjudiciel afgørelse — Fővárosi Ítélőtábla — fortolkning af artikel 44, stk. 2, artikel 47, stk. 1, litra b), og artikel 47, stk. 3 og 5 i Europa-Parlamentets og Rådets direktiv nr. 2004/18/EF af 31. marts 2004 om samordning af fremgangsmåderne ved indgåelse af offentlige vareindkøbskontrakter, offentlige tjenesteydelseskontrakter og offentlige bygge- og anlægskontrakter (EUT L 134, s. 114) — vurdering af tilbudsgiveres økonomiske og finansielle formåen på grundlag af en enkelt regnskabsoplysning, der er af forskelligt indhold afhængigt af de nationale regnskabsbestemmelser — princippet om ligebehandling af tilbudsgivere
   
      Konklusion
   
   
               1)
            
            
               Artikel 44, stk. 2, og artikel 47, stk. 1, litra b), i Europa-Parlamentets og Rådets direktiv 2004/18/EF af 31. marts 2004 om samordning af fremgangsmåderne ved indgåelse af offentlige vareindkøbskontrakter, offentlige tjenesteydelseskontrakter og offentlige bygge- og anlægskontrakter skal fortolkes således, at en ordregivende myndighed kan fastsætte et minimumskriterium for den økonomiske og finansielle formåen ud fra et eller flere særlige elementer i balancen, for så vidt som disse er objektivt egnede til at oplyse om denne formåen hos den økonomiske aktør, og kriteriet er tilpasset størrelsen af den pågældende kontrakt, således at det objektivt udgør et positivt indicium for, at der foreligger et tilstrækkeligt økonomisk og finansielt grundlag til at gennemføre kontrakten, uden dog at gå ud over, hvad der med rimelighed er nødvendigt med henblik herpå. Kravet om et minimumskriterium for økonomisk og finansiel formåen kan i princippet ikke forkastes, alene fordi denne formåen vedrører et element i balancen, i forhold til hvilket der kan forekomme forskelle mellem de forskellige medlemsstaters lovgivninger.
            
         
               2)
            
            
               Artikel 47 i direktiv 2004/18 skal fortolkes således, at når en økonomisk aktør ikke kan opfylde et minimumskriterium for økonomisk og finansiel formåen, som består i den omstændighed, at resultatet ifølge ansøgernes eller tilbudsgivernes balance ikke har været negativt for mere end ét ud af de tre sidste afsluttede regnskabsår, på grund af en aftale om, at den økonomiske aktør systematisk skal overføre sit overskud til moderselskabet, har denne ikke andre muligheder for at opfylde kravet om dette minimumskriterium for egnethed end at påberåbe sig en anden enheds egnethed i overensstemmelse med bestemmelsens stk. 2. Det er uden betydning i denne forbindelse, at lovgivningerne i etableringsmedlemsstaterne for den pågældende økonomiske aktør og den ordregivende myndighed afviger fra hinanden, for så vidt som en sådan aftale er tilladt uden begrænsning ved lovgivningen i den første medlemsstat, mens den alene er tilladt i henhold til lovgivningen i den anden medlemsstat på betingelse af, at overførslen af overskud ikke medfører at resultatet i balancen bliver negativt.
            
         
      (1)  EUT C 232 af 6.8.2011.